Karl Steinhoff

Karl Steinhoff (sünninimi Carl Steinhoff; 24. november 1892 Herford – 19. juuli 1981 Wilhelmshorst) oli saksa jurist ja Saksa DV riigitegelane.

Karl Steinhoff oli pärit postiametniku perekonnast. Gümnaasiumi lõpetas ta 1910. aastal. Seejärel õppis ta esialgu ülikoolis kirjandust ja seejärel vahetas eriala ning asus õppima õigusteadust. Vahepeal võttis ta osa Esimesest maailmasõjast.http://www.eulenspiegel.com/images/verlag/medien/9783360018342-Leseprobe_Steinhoff.pdf Õigusteaduste doktoriks promoveeriti ta 1921. aastal. Seejärel töötas ta mitmetel administratiivsetel ametikohtadel. 1923. aastal astus ta Saksamaa Sotsiaaldemokraatlikku Parteisse. Natsionaalsotsialistide võimuletuleku järel oli ta 1933. aastal sunnitud administratiivtöölt lahkuma ja aastatel 1933–1945 töötas ta sündikuna ühes Berliini kartongivabrikus.http://www.bundesarchiv.de/aktenreichskanzlei/1919-1933/10a/adr/adrsz/kap1_1/para2_457.html

1945. aastal sai Karl Steinhoff Nõukogude okupatsioonitsoonis Brandenburgi peaministriks.https://www.munzinger.de/search/portrait/Karl+Steinhoff/0/18893.html 1949. aasta jaanuarist kuni 1950. aasta juulini oli Karl Steinhoff Saksamaa Sotsialistliku Ühtsuspartei Keskkomitee Poliitbüroo liikmekandidaat.https://www.bundesarchiv.de/sed-fdgb-netzwerk/html/gremien.html?mode=SED&cat=25 1949–1954 oli ta Saksamaa Sotsialistliku Ühtsuspartei Keskkomitee ja Rahvakoja (parlamendi) liige.

12. oktoobrist 1949 kuni 9. maini 1952 oli Karl Steinhoff Saksa DV siseminister.http://www.rulers.org/egergovt.html

1949–1955 oli ta haldusõiguse professor Berliini Humboldti Ülikoolis.http://www.literaturport.de/literaturlandschaft/autoren-berlinbrandenburg/autor/carl-steinhoff/

Viited

Kategooria:Saksamaa juristid
Kategooria:Saksamaa poliitikud
Kategooria:Saksa DV poliitikud
Kategooria:Saksa DV siseministrid
Kategooria:Saksa DV Rahvakoja liikmed
Kategooria:Münsteri ülikooli vilistlased
Kategooria:Karl Marxi ordeni kavalerid
Kategooria:Sündinud 1892
Kategooria:Surnud 1981